Preliminarus 2007 m. bendrojo biudžeto taisomojo biudžeto projektas nr. 1 bendroji įplaukų suvestinė įplaukų ir išlaidų suvestinė pagal skirsnius III skirsnis – Komisija /* SEK/2006/1776 galutinis */





[pic] | EUROPOS BENDRIJŲ KOMISIJA | Briuselis, 20.12.2006 SEK(2006) 1776 galutinis PRELIMINARUS 2007 M. BENDROJO BIUDŽETO TAISOMOJO BIUDŽETO PROJEKTAS Nr. 1 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS III skirsnis – Komisija (pateikta Komisijos) PRELIMINARUS 2007 M. BENDROJO BIUDŽETO TAISOMOJO BIUDŽETO PROJEKTAS Nr. 1 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS III skirsnis – Komisija Atsižvelgdama į: - Europos bendrijos steigimo sutartį, ypač į jos 272 straipsnį, - Europos atominės energijos bendrijos steigimo sutartį, ypač į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 37 straipsnį, dėl aiškinamajame memorandume nurodytų priežasčių Europos Komisija biudžeto valdymo institucijai pateikia Preliminarų 2007 m. biudžeto taisomojo biudžeto projektą Nr. 1. TURINYS 1. Įvadas 4 2. Pakeitimai reikalingi pagal 2006 m. lapkričio 28 d. pasiektą susitarimą 4 2.1. Pokyčiai dėl naujosios daugiametės finansinės programos 4 2.2. Struktūriniai fondai, Sanglaudos fondas ir Europos žuvininkystės fondas 4 2.3. Jungtinis tyrimų centras (JTC) 6 2.4. Biudžeto koregavimai modernizavus apskaitos sistemą 7 2.5. Europos investicijų fondas 9 2.6. Europos socialinių nevyriausybinių organizacijų platforma 9 2.7. Šveicarijos Konfederacijos dalyvavimas Bendrijos programose 9 BENDROJI ĮPLAUKŲ SUVESTINĖ ĮPLAUKŲ IR IŠLAIDŲ SUVESTINĖ PAGAL SKIRSNIUS Bendroji įplaukų suvestinė bei įplaukų ir išlaidų suvestinė pagal skirsnius perduodamos atskirai per SEI-BUD sistemą. Informacijai skirtas bendrosios įplaukų suvestinės bei įplaukų ir išlaidų suvestinės pagal skirsnius tekstas anglų kalba pateikiamas biudžeto priede. 1. ĮVADAS Komisija pateikia šį 2007 m. preliminarų taisomojo biudžeto projektą (PTBP) Nr. 1, siekdama į 2007 m. biudžetą integruoti būtinus techninius pakeitimus iš Taisomojo rašto Nr. 2/2007, priimtus trišalio dialogo posėdžio metu 2006 m. lapkričio 28 d., kurie nebuvo aptarti per paskutinį 2007 m. biudžeto sudarymo procedūros etapą. Pagal susitarimą, pasiektą trišalio dialogo posėdžio metu lapkričio 28 d., 2006 m. lapkričio 30 d. posėdyje Taryba pritarė tik šiems Taisomojo rašto Nr. 2/2007 punktams: - 500 mln. EUR įsipareigojimų asignavimų Europos prisitaikymo prie globalizacijos padarinių fondui (EGF) su nuoroda į IIA ir EGF reglamento 12 straipsnį; - 6 mln. EUR įsipareigojimų asignavimų ir 4,4 mln. EUR mokėjimų asignavimų Hercule II, kaip pasiūlyta Komisijos. Be to, asignavimai Tarptautiniam Airijos fondui (TAF) jau buvo įtraukti į 1-ąjį 2007 m. biudžeto projekto svarstymą EP ir patvirtinti 2-ajame Tarybos svarstyme. Trišalio dialogo posėdžio lapkričio 28 d. metu Komisija paskelbė pateiksianti Preliminarų taisomojo biudžeto projektą 2007 m. pradžioje, tikėdamasi politinio susitarimo, kad į pasiūlytus pakeitimus bus atsižvelgta galutiniame 2007 m. biudžeto paskelbime Oficialiajame leidinyje, numatytame 2007 m. kovo viduryje. Todėl Komisija kviečia Europos Parlamentą ir Tarybą pritarti šiam Preliminariam taisomojo biudžeto projektui per vieną svarstymą, kad jis būtų galutinai priimtas iki 2007 m. vasario 1 d. 2. PAKEITIMAI REIKALINGI PAGAL 2006 M. LAPKRIčIO 28 D. PASIEKTą SUSITARIMą Pakeitimai siūlomi šiuo Preliminariu taisomojo biudžeto projektu 2007 m. biudžeto struktūroje ir jo pastabose (nuorodose į teisinį pagrindą) turės aiškiai atspindėti įstatymus leidžiančios institucijos susitarimus dėl naujų išlaidų priemonių bei Taisomuoju biudžetu Nr. 5/2006 (ypač EPF įnašo ir iždo valdymo eilutės) jau įdiegtus 2006 m. biudžeto pagerinimus, tiek, kiek jiems nebuvo pritarta 2007 m. biudžeto projekto 2-ojo svarstymo metu Europos Parlamente. Jie nepaveiks bendrų 2007 m. biudžeto sumų. Toliau pateikiami pagrindiniai pakeitimai. 2.1. Pokyčiai dėl naujosios daugiametės finansinės programos 2006 m. gegužės 24 d. Komisijai priėmus pakeistus teisės aktus, kurie yra suderinti su naujojoje finansinėje programoje nustatytomis metinių išlaidų viršutinėmis ribomis ir įtvirtinti naujajame 2006 m. gegužės 17 d. Tarpinstituciniame susitarime būtina atitinkamai pritaikyti biudžeto eilučių pastabas ir, kai kuriais atvejais, biudžeto nomenklatūrą. Išsamūs duomenys pateikti šio Taisomojo biudžeto biudžetiniame priede. Daugiausiai tokių pakeitimų yra Išorės santykių ir Vystymosi politikos srityse. Dėl keturių atskirų priemonių įsteigimo (Europos demokratijos ir žmogaus teisių rėmimo priemonės, Išsivysčiusių šalių priemonės, Atominio saugumo priemonės ir Greitojo reagavimo ir pasirengimo priemonės) reikia struktūrinių pakeitimų žemesniame už skyrių lygmenyje ir lėšų perskirstymo, nepakeičiant bendros sumos. Struktūriniai fondai, Sanglaudos fondas ir Europos žuvininkystės fondas 2.2. Struktūriniai fondai, Sanglaudos fondas ir Europos žuvininkystės fondas Priėmus naująjį struktūrinių fondų ir Sanglaudos fondo teisinį pagrindą keičiasi bendro 1b išlaidų kategorijos finansinio paketo paskirstymas kai kurioms priemonėms ir todėl reikia atitinkamai pakeisti biudžetą. Taip pat nustatytas Tarpvalstybinio bendradarbiavimo (TVB) 1b išlaidų kategorijos įnašas į Europos kaimynystės ir politikos priemonę (EKPP), o atitinkamas perkėlimas padarytas iš Europos regioninės plėtros fondo (ERPF) teritorinio bendradarbiavimo biudžeto eilutės į TVB eilutę EKPP 19 08 skyriuje. Bendrame 1b išlaidų kategorijos įsipareigojimų ir mokėjimų asignavimų finansiniame pakete pasikeitimų nėra. Taip pat reikia atlikti tam tikrus techninius koregavimus. Priėmus naują susitarimą skirti konvergencijos regionus ir ne konvergencijos regionus, Europos žuvininkystės fonde reikia perkelti lėšas iš biudžeto eilutės „Konvergencijos tikslas“ į biudžeto eilutę „Išorės konvergencija“. Toliau pateikiamoje lentelėje apžvelgiami pokyčiai. Išsamesnė informacija pateikiama toliau. 2007 m. BIUDŽETAS | PTBP 1/2007 | Skirtumas | ĮA | MA | ĮA | MA | ĮA | MA | Europos žuvininkystės fondas (EŽF) – Konvergencijos tikslas | 11 06 12 | 425.567.209 | 227.823.592 | 425.340.636 | 227.713.932 | -226.573 | -109.660 | Europos žuvininkystės fondas (EŽF) – Išorės konvergencijos tikslas | 11 06 13 | 141.383.414 | 73.582.840 | 141.609.987 | 73.692.500 | 226.573 | 109.660 | 2 IŠLAIDŲ KATEGORIJA. Grynasis pokytis | 0 | 0 | Sanglaudos fondas (SF) | 13 04 02 | 7.116.881.844 | 1.691.967.816 | 7.121.426.147 | 1.693.079.985 | 4.544.303 | 1.112.169 | Sanglaudos fondas. Grynasis pokytis | 4.544.303 | 1.112.169 | ERPF – Konvergencija | 13 03 16 | 20.713.696.132 | 3.048.644.731 | 20.676.478.574 | 3.043.946.283 | -37.217.558 | -4.698.448 | ERDF – Regioninis konkurencingumas | 13 03 18 | 5.349.761.046 | 596.004.134 | 5.381.768.585 | 633.338.124 | 32.007.539 | 37.333.990 | ERPF Europos teritorinis bendradarbiavimas | 13 03 19 | 1.110.410.848 | 170.883.799 | 1.055.259.758 | 158.130.591 | -55.151.090 | -12.753.208 | ERPF Techninė pagalba veiklai | 13 03 20 | 55.056.904 | 22.022.762 | 54.869.515 | 20.756.728 | -187.389 | -1.266.034 | Tarpvalstybinis bendradarbiavimas – 1b išlaidų kategorijos įnašas | 19 08 02 02 | p.m. | p.m. | 47.579.371 | 12.753.208 | 47.579.371 | 12.753.208 | ESF konvergencija | 04 02 17 | 7.416.797.011 | 1.092.393.287 | 7.403.471.207 | 1.089.889.685 | -13.325.804 | -2.503.602 | ESF – Regioninis konkurencingumas | 04 02 19 | 3.648.156.721 | 461.831.532 | 3.669.983.587 | 431.891.576 | 21.826.866 | -29.939.956 | ESF Techninė pagalba veiklai 2007–2013 m. | 04 02 20 | 10.000.000 | 5.000.000 | 9.923.762 | 4.961.881 | -76.238 | -38.119 | Struktūriniai fondai. Grynasis pokytis | -4.544.303 | -1.112.169 | 1b IŠLAIDŲ KATEGORIJA. Grynasis pokytis | 0 | 0 | Struktūrinių fondų ir Sanglaudos fondo įsipareigojimų asignavimai buvo patikslinti siekiant, kad jie atitiktų teisiniame pagrinde esančius galutinius duomenis. Iš viso Sanglaudos fondo lėšos padidėja 4,544 mln. EUR, o struktūrinių fondų lėšos sumažėja 4,544 mln. EUR. Struktūriniuose fonduose sumažinama asignavimų „Konvergencijai“ ir padidinama „Regioniniam konkurencingumui“. „Teritoriniam bendradarbiavimui“ numatyta mažiau įsipareigojimų asignavimų. Be to, siekiant šio tikslo 1b išlaidų kategorijos 47,579 mln. EUR įnašas buvo perkeltas į Europos kaimynystės ir partnerystės priemonės eilutę (tarpvalstybinis bendradarbiavimas), sumažinant ERPF biudžeto eilutės „Europos teritorinis bendradarbiavimas“ lėšas ir atitinkamai padidinant EKPP biudžeto eilutės „Tarpvalstybinis bendradarbiavimas“ lėšas. Lėšos techninei pagalbai yra šiek tiek mažesnės nei 2007 m. biudžete. Skirstant asignavimus ERPF ir ESF buvo laikomasi tokio paties procentinio skirtumo kaip 2007 m. biudžetui. Bendra mokėjimų asignavimų suma 1b išlaidų kategorijai taip pat nesikeičia. Tačiau asignavimų skirstymas pagal eilutes yra šiek tiek pakoreguotas. Taip yra iš esmės todėl, kad išankstiniai mokėjimai, apskaičiuoti kaip bendro programos finansinio paketo procentinė dalis, yra šiek tiek didesni Sanglaudos fondui, o 2006 m. vasarą priimtame teisiniame pagrinde asignavimai Sanglaudos fondui padidinami sumažinant asignavimus struktūriniams fondams. Tuo būdu kiekvieno tikslo bendra asignavimų suma (įskaitant 1b išlaidų kategorijos įnašą tarpvalstybiniam bendradarbiavimui) pasikeitė dėl pasikeitusios įsipareigojimų asignavimų sumos, taip siekiant atspindėti numatomus išankstinių mokėjimų pokyčius. Biudžete taip pat buvo padarytas techninis koregavimas: patikslintas ESF ir ERPF mokėjimų asignavimų „Regioninio konkurencingumo“ tikslui balansas sumažinant mokėjimus ESF ir padidinant ERPF. Atlikus šį koregavimą mokėjimų ir įsipareigojimų santykis ESF ir ERPF yra vienodas. Galiausiai, mokėjimų asignavimai ERPF techninės pagalbos eilutei buvo sumažinti, siekiant užtikrinti, kad bendros korekcijos išlaidų kategorijai išsilygintų. 2.3. Jungtinis tyrimų centras (JTC) 2007 m. JTC personalo planas turi būti pakoreguotas, siekiant užtikrinti visam Komisijos personalui vienodą paaukštinimo tarnyboje politiką. Siūloma atlikti atitinkamus JTC personalo plano laipsnių struktūros pakeitimus, atsižvelgiant į 2007 m. numatomą perkelti į aukštesnes pareigas darbuotojų skaičių, tačiau bendras etatų skaičius ir jų suskirstymas į grupes pagal pareigas nekeičiami. Taip pat siūloma AD5 etatus pakeisti į AD6, kad būtų galima įdarbinti šiame lygmenyje surengtų mokslinių tyrimų konkursų laimėtojus, nes reikia itin kvalifikuotų tam tikros specializacijos darbuotojų. Norint atlikti siūlomus pakeitimus nereikia keisti siūlytų JTC asignavimų, nes karjeros eigai vertinti taikomas darbo stažo kriterijus. JTC personalo plano pakeitimai – PTBP Nr. 1/2007 | Moksliniai tyrimai ir technologijų plėtra – Jungtinis tyrimų centras | Kategorija ir laipsnis | 2007 m. etatai BIUDŽETAS | Pokyčiai PTBP 1/2007 | 2007 m. etatai po PTBP 1/2007 | AD 16 | 2 | 0 | 2 | AD 15 | 10 | 0 | 10 | AD 14 | 36 | 0 | 36 | AD 13 | 9 | 0 | 9 | AD 12 | 204 | 20 | 224 | AD 11 | 178 | 37 | 215 | AD 10 | 166 | -29 | 137 | AD 9 | 30 | 0 | 30 | AD 8 | 69 | -8 | 61 | AD 7 | 10 | 0 | 10 | AD 6 | 94 | 20 | 114 | AD 5 | 60 | -40 | 20 | Iš viso AD | 868 | 0 | 868 | AST 11 | 14 | 0 | 14 | AST 10 | 69 | 0 | 69 | AST 9 | 42 | 4 | 46 | AST 8 | 106 | 2 | 108 | AST 7 | 124 | 11 | 135 | AST 6 | 243 | -4 | 239 | AST 5 | 122 | -2 | 120 | AST 4 | 135 | -11 | 124 | AST 3 | 151 | 0 | 151 | AST 2 | 35 | 0 | 35 | AST 1 | 48 | 0 | 48 | Iš viso AST | 1,089 | 0 | 1,089 | Bendra suma | 1,957 | 0 | 1,957 | 2.4. Biudžeto koregavimai modernizavus apskaitos sistemą 2.4.1. Su iždo valdymu susijusių išlaidų finansavimas Komisijai modernizavus apskaitos sistemą ir esant poreikiui uždaryti kelias nebiudžetines sąskaitas, kuriose jau keletą metų yra neapmokėtų sumų, Komisija Taisomajame biudžete Nr. 5/2006 pasiūlė įtraukti naują 27 01 12 02 punktą „Su iždo valdymu susijusių išlaidų finansavimas“ ir tokias pastabas: „Šis asignavimas skirtas finansuoti biudžeto koregavimus: - avansinėse sąskaitose, jei leidimus duodantis pareigūnas ėmėsi visų reikiamų priemonių padėčiai ištaisyti ir jei koregavimo išlaidų negalima įrašyti į jokią kitą biudžeto eilutę; - tais atvejais, kai reikalavimas buvo visas arba iš dalies panaikintas jį jau įrašius į sąskaitas kaip įplaukas (ypač įskaitant skolą tarpuskaitos būdu), - tais atvejais, kai PVM nebuvo susigrąžintas ir sumos nebegalima įrašyti į eilutę, pagal kurią buvo finansuotos pagrindinės išlaidos, - bet kokių palūkanų, susijusių su pirmiau nurodytais atvejais, jei jų negalima įrašyti į jokią kitą biudžeto eilutę.“ Be to, Komisija siūlo į šį naująjį biudžeto punktą perkelti 27 01 12 01 biudžeto punkto „Finansiniai mokesčiai“ pastabų antrąją pastraipą: „Šis punktas yra skirtas, jei reikia, įrašyti asignavimui, iš kurio būtų dengiami visi nuostoliai, patiriami dėl banko, kuriame yra atidarytos Komisijos avansinės sąskaitos, likvidavimo arba veiklos nutraukimo“ („avansinės sąskaitos“)“. Šiuos pakeitimus biudžeto valdymo institucija priėmė 2006 m. biudžete, spalio 24 d. patvirtindama Taisomąjį biudžetą Nr. 5/2006. Šie pokyčiai taip pat turi būti įtraukti į 2007 m. biudžetą su įrašu „p. m.“. 2.4.2. Naujo 21 01 04 10 biudžeto punkto – EPF įnašas į bendrąsias administracinės paramos išlaidas – sukūrimas Komisija taip pat siūlo sukurti naują biudžeto punktą 21 01 04 10, EPF įnašas į bendrąsias administracinės paramos išlaidas , kaip ir Taisomajame biudžete Nr. 5/2006, biudžeto valdymo institucijos patvirtintame spalio 24 d. Pagal vidaus susitarimą dėl 9-ojo EPF, EPF finansinio paketo dalis yra naudojama apmokėti Bendrijos biudžeto išlaidas, susidarančias remiant EPF įgyvendinimą ES delegacijose: išorės personalas, nuoma, komunaliniai mokesčiai ir kt. Kadangi EPF biudžetas skiriasi nuo Bendrijos biudžeto, Komisija, remdamasi praėjusiųjų metų išlaidų sąmata, kiekvienų finansinių metų pradžioje EPF išduoda vykdomąjį lėšų susigrąžinimo raštą. Per metus specialioje šiam tikslui skirtoje nebiudžetinėje sąskaitoje atliekamas išlaidų paskirstymas, teisingai padalijant išlaidas skirtingiems administraciniams biudžeto punktams bei EPF. Tai reiškia, kad šiuo metu į Komisijos biudžeto ataskaitas nėra įtrauktos EPF finansuojamos išlaidos. Kad būtų įmanoma ir vėliau veiksmingai naudoti šias ataskaitas ir pateikti visapusiškas biudžeto įgyvendinimo ataskaitas, siūloma sukurti biudžeto eilutę, kurioje įsipareigojimų ir mokėjimų asignavimai automatiškai įrašomi užskaičius iš EPF gautas lėšas. Siūloma priemonė yra techniškai būtina pagal kaupiamosios apskaitos sistemą, kuri bus įdiegta delegacijose, ir žymiai pagerins sandorių atskaitomybę ir skaidrumą. Pakeitimas neturi įtakos nei lėšų įplaukoms arba išlaidoms, nei finansavimo dydžiui. Ši eilutė suteiks galimybę naudoti bendrąsias ataskaitų teikimo priemones taip pat EPF įplaukoms ir išlaidoms. EPF finansinis įnašas yra laikomas asignuotomis įplaukomis ir mokėjimų bei įsipareigojimų asignavimams vykdyti siūloma nustatyti „p. m.“. 2.5. Europos investicijų fondas Europos investicijų fondas išnaudos nuosavus išteklius iki 2007 m. vidurio, todėl EIF direktorių valdyba siūlo didinti pasirašytąjį kapitalą iki 50 % nominalios vertės. Tarybos sprendimo 1994/375/EB 3 straipsnyje nurodyta, kad dėl galimo kapitalo didinimo sprendimą vieningai priima Taryba, pasiūlius Komisijai ir pasikonsultavusi su Europos Parlamentu. Numatoma, kad teisės akto pasiūlymą dėl EIF kapitalo didinimo Komisija priims iki šių metų pabaigos. Kaip pasiūlyta 2007 m. biudžete, kapitalo didinimo išlaidos 2007–2010 m. bus finansuojamos pagal 01 04 09 01 biudžeto punktą „Europos investicijų fondas. Pasirašyto kapitalo apmokėtų akcijų perdavimas“. Bendrą akcijų pirkimo kainą, kurią reikia sumokėti fondui, sudaro įmokėtojo kapitalo nominali vertė ir akcijų priedai, kurie atspindi fondo finansinius rodiklius. Siekiant prisitaikyti prie bet kokių kainos kitimų, Komisijos pasiūlyme numatyta dividendus, kuriuos fondas sumokės Bendrijai per ketverius metus, panaudoti finansuoti dalį kapitalo didinimo išlaidų. Finansinio reglamento įgyvendinimo taisyklių 10 straipsnyje nurodyta, kad siekiant įrašyti priskirtas įplaukas, yra būtina tinkama biudžeto struktūra ir pastabos. Todėl šiame preliminariame taisomojo biudžeto projekte siūloma atnaujinti biudžeto pastabas biudžeto išlaidų 01 04 09 01 punkte „EIF – Pasirašyto kapitalo apmokėtų akcijų perdavimas“ ir įplaukų 8 5 0 straipsnyje „EIF sumokėti dividendai“. 2.6. Europos socialinių nevyriausybinių organizacijų platforma Komisijos pasiūlymas įsteigti 2007–2013 m. programą „Aktyvių piliečių Europa“ aktyviam Europos pilietiškumui skatinti, taip pat apima struktūrinę paramą pilietinės visuomenės organizacijoms Europos mastu (2 veiksmas: Aktyvi Europos pilietinė visuomenė). Pagal ankstesnę finansinę perspektyvą Europos socialinių nevyriausybinių organizacijų platforma, taip pat kitos pilietinės visuomenės organizacijos buvo finansuojamos pagal 3 išlaidų kategoriją „Vidaus politika“. Pagal naująją daugiametę finansinę programą teisinis „Aktyvių piliečių Europos“ pagrindas yra nauja 3b išlaidų kategorija „Pilietiškumas“. 2007 m. biudžete Europos socialinių nevyriausybinių organizacijų platformos einamosios išlaidos buvo netyčia įterptos į 1a išlaidų kategoriją „Konkurencingumas augimui ir užimtumui skatinti“. Todėl yra būtinas techninis koregavimas, kad šis biudžeto straipsnis pagal teisinį pagrindą būtų įtrauktas į 3b išlaidų kategoriją. Todėl iš 1a išlaidų kategorijos į 3b išlaidų kategoriją reikia perkelti 620 000 EUR įsipareigojimų ir mokėjimų asignavimų. 2.7. Šveicarijos Konfederacijos dalyvavimas Bendrijos programose Siekiant atsižvelgti į Europos bendrijos ir Šveicarijos Konfederacijos susitarimo dėl Šveicarijos dalyvavimo Bendrijos programose įgyvendinimą, turėtų būti atnaujintos biudžeto pastabos apie tas programas. Išsami informacija apie Bendrijos statistikos programą, „Mokymąsi visą gyvenimą“, „Veiklų jaunimą“, „Media“ ir Europos aplinkos agentūrą pateikiama biudžeto priede [1] OL L 248, 2002 09 16, p. 1.